**Gorchudd Wyneb**

O ddydd Llun 27 Gorffennaf, mae’n rhaid i bob defnyddiwr cludiant cyhoeddus, yn cynnwys tacsis, wisgo gorchudd wyneb, yn ôl cyhoeddiad Llywodraeth Cymru.  Bydd y gofyniad hwn yn gymwys i bob unigolyn, yn cynnwys gyrwyr, oni bai bod eithriad yn bodoli. <https://llyw.cymru/rhaid-i-bawb-syn-teithio-ar-drafnidiaeth-gyhoeddus-yng-nghymru-wisgo-gorchudd-wyneb-o-ddydd-llun-27>

Fel gydag unrhyw gyflogwr, neu unigolyn hunan-gyflogedig, cyfrifoldeb y gweithredwyr ac unigolion busnes yw sicrhau eu bod yn ddiogel yn y gwaith, a byddwn yn disgwyl bod gan bob busnes asesiad risg yn ei le a’i fod yn briffio ei weithwyr yn briodol, ond gallaf eich sicrhau, os bydd gyrrwr yn gwrthod teithiwr sydd ddim yn gwisgo masg ac sy’n torri rheoliadau iechyd cyhoeddus neu’n bygwth iechyd y cyhoedd, ni chymerir camau gweithredu yn erbyn y gyrrwr gan yr Awdurdod Trwyddedu.

Mae Awdurdodau Trwyddedu Gogledd Cymru’n cynghori y byddai’n rhesymol i yrrwr wrthod teithiwr lle na ddefnyddir gorchuddion wyneb, neu os yw unigolyn yn fygythiad i iechyd y cyhoedd. Ond anogir y gyrwyr i ystyried yr eithriadau sydd yn eu lle cyn gwrthod.

Mae’n ofynnol i’r cyhoedd fod â gorchudd wyneb, ond nid i’r awdurdod lleol neu yrwyr tacsi eu dosbarthu, ond lle nad oes gan deithwyr gorchudd wyneb, yna ni fydd Awdurdodau Trwyddedu’n atal Gyrrwr / Gweithredwr rhag cyflenwi masg a chodi tâl rhesymol am wneud hynny.  Bydd y rhai sy’n gwneud y ddarpariaeth hon yn gwbl gyfrifol am sicrhau bod y gorchuddion wyneb o’r math addas fel y nodir gan Lywodraeth Cymru (gorchudd wyneb tair haen).  Ni ddylai gyrwyr / gweithredwyr geisio tâl sy’n fwy na thâl rhesymol yn seiliedig ar eu costau am gyflenwi.

Lle mae sianeli cyfathrebu presennol yn bodoli (apiau, cyfryngau cymdeithasol ac ati), byddem yn argymell y dylai gweithredwyr fynd ati i hyrwyddo / atgoffa cwsmeriaid o’r gofyniad hwn a mynd gam ymhellach wrth drefnu archebion, drwy sicrhau bod cwsmeriaid yn ymwybodol o’u rhwymedigaeth i wisgo gorchudd wyneb cyn ymrwymo i’r archeb.

Bydd canllawiau’n cael eu diweddaru wrth i fwy o wybodaeth fod ar gael dros y dyddiau nesaf, a dylai pob gyrrwr trwyddedig a gweithredwr fonitro gwefan Llywodraeth Cymru am fwy o wybodaeth – <https://gov.wales/restarting-public-transport-guidance-operators-html#section-46263> a [https://llyw.cymru/canllawiau-ar-dacsis-cherbydau-hurio-preifat?\_ga=2.1628981 72.1500453760.1595489214-1111662706.1578408903](https://llyw.cymru/canllawiau-ar-dacsis-cherbydau-hurio-preifat?_ga=2.1628981%2072.1500453760.1595489214-1111662706.1578408903)

Yn ôl y gyfraith, mae’n ofynnol i fusnesau asesu risgiau (gyda gofyniad i gyflogwyr gofnodi’r broses honno lle ceir pump neu fwy o weithwyr) a bydd angen ystyried y newid hwn yng ngofynion Llywodraeth Cymru yn eich asesiadau cyfredol.